
REPUBLIKA HRVATSKA
KRAPINSKO - ZAGORSKA ŽUPANIJA
      OPĆINA VELIKO TRGOVIŠĆE
           OPĆINSKI NAČELNIK

KLASA: 604-01/26-01/2
URBROJ: 2140-30-01/06-26-3
Veliko Trgovišće,  29.10.2026.g.

	Na temelju članka 3. stavak 2. Pravilnika o utvrđivanju kriterija i postupaka za dodjelu stipendija učenicima srednjih škola i studentima Općine Veliko Trgovišće ("Službeni glasnik Krapinsko-zagorske županije" br. 15/04., 9/07. i 28/13.), te odluke Općinskog načelnika  općine Veliko Trgovišće, OIB: 48320630286  od  29. listopada 2026.g. objavljuje se

NATJEČAJ ZA DODJELU STIPENDIJA
 UČENICIMA SREDNJIH ŠKOLA I REDOVNIM STUDENTIMA    
  ZA ŠKOLSKU  -  AKADEMSKU GODINU 2026./2027.

I
	Raspisuje se natječaj za dodjelu 

· dvadeset učeničkih stipendija u visini od 70,00 EUR-a (sedamdeseteura/nulacenti) mjesečno i 
·  petnaest studentskih  stipendija u visini od 100,00 EUR-a (stoeura/nulacenti)             
 mjesečno.
                                                                           II
	Pravo sudjelovanja na natječaju imaju svi učenici srednjih škola  i  redovni  studenti    čiji roditelji imaju prebivalište na području općine Veliko Trgovišće, ukoliko već nisu korisnici   stipendije  ili kredita po nekoj drugoj osnovi, te  ispunjavaju slijedeće uvjete:
1. Redovno upisana godina  školovanja, 
2. Za učenike srednja ocjena ostvarena u posljednjoj godini školovanja  ne može biti niža od 3,5, - osim za deficitarna zanimanja,
3. Socijalni kriterij i
4. Vrednovanje društvenih aktivnosti.

III
Kao deficitarna zanimanja za dodjelu stipendija za školsku/akademsku 2026./2027. godinu   utvrđuju se:   
VSS –   preddiplomski i diplomski studij  logopedije
VSS – preddiplomski i diplomski sveučilišni studij matematike nastavnički smjer    
VŠS – stručni prvostupnik predškolskog odgoja
SSS – zidar, keramičar, vodoinstalater, stolar, soboslikar – ličilac, kuhar, tesar,     
          automehaničar, bravar, strojobravar

	Riječi i pojmovi koji imaju rodno značenje, odnose se jednako na muški i ženski rod.



IV
	Podnesene prijave  na raspisani natječaj za dodjelu stipendija u školskoj/akademskoj godini 2026./2027. učenika i studenata koji se školuju za zanimanja koja su utvrđena kao deficitarna, boduju se prema kriterijima iz Pravilnika o utvrđivanju kriterija i postupaka za dodjelu stipendija učenicima srednjih škola i studentima s područja općine Veliko Trgovišće, osim primjene uvjeta o ostvarenoj srednjoj ocjeni u prethodnoj godini školovanja za učenike,   s time da se na ukupni broj bodova, dodjeljuje još 20 bodova.

                                                                          V
	Rok za podnošenje zahtjeva iznosi 15 dana od dana objave natječaja.
	Natječaj se objavljuje 29. listopada 2026.g. i traje  do 13. studenog 2026.g.
 	U postupak  rješavanja uzimat će se samo potpuno dokumentirani zahtjevi.

VI
Zahtjevi se dostavljaju općini Veliko Trgovišće, Trg Stjepana i Franje Tuđmana 2, 49214 Veliko Trgovišće.
Zahtjevi se podnose na posebnom obrascu, kojeg kandidati mogu dobiti u Općini Veliko Trgovišće ili isti mogu skinuti sa općinske Internet stranice www.veliko-trgovisce.hr.

Zahtjevu treba priložiti slijedeću dokumentaciju:

1. Potvrdu  škole - fakulteta   o  upisu na redovno školovanje (škola, smjer, godina),
2. Učenici - fotokopiju svjedodžbe zadnje godine završenog školovanja,     
3. Izjavu o članovima zajedničkog domaćinstva (na obrascu Zahtjeva-izjava roditelja),
4. Za nezaposlene osobe potvrdu Zavoda za zapošljavanje da se nalazi u evidenciji nezaposlenih (ili potvrdu o podacima u matičnoj evidenciji HZMO),
5. Ostalu dokumentaciju kojom se dokazuje otežavajuće okolnosti materijalnog položaja  obiteljskog  domaćinstva (djeca roditelja poginulih u domovinskom ratu i djeca invalida domovinskog rata, samohrani roditelji, ostali članovi  obiteljskog  domaćinstva koji se istovremeno redovno školuju i djeca s teškoćama u razvoju),
6. Potvrdu iz koje je vidljivo da kućanstvo nema nepodmirenih obveza prema općini Veliko Trgovišće (uvid u bazu podataka vrši službena osoba Jedinstvenog upravnog odjela neposredno prilikom predaje zahtjeva),
7. Dokaze o postignutim uspjesima na službenim županijskim, državnim i međunarodnim natjecanjima u znanju, a koja  su verificirana od strane  Ministarstva znanosti i obrazovanja. U obzir se uzimaju priznanja ostvarena u  prethodnoj  godini školovanja i
8. Članska iskaznica, potvrda ili druga odgovarajuća dokumentacija kojom se dokazuje članstvo i aktivan rad u udrugama.
VII
	Zahtjev za dodjelu stipendija podnosi se isključivo na propisanim obrascima koji se mogu podići u Jedinstvenom upravnom odjelu općine Veliko Trgovišće, svakim radnim danom; ponedjeljkom, srijedom i četvrtkom od 07,00 - 15,00 sati, utorkom od 07,00 – 17,00 sati i petkom od 07,00 – 13,00 sati ili skinuti sa općinske Internet stranice.
	Sve primljene zahtjeve kojima će biti obavezno priložena dokumentacija iz točke VI. od 1-8, rješavat će Povjerenstvo za dodjelu stipendija,  na temelju kriterija iz Pravilnika i ovog natječaja.

VIII
	  Dodjela stipendija vrši se na osnovi ukupno ostvarenih bodova prema članku 7. Pravilnika.
	Redoslijedna lista svih zahtjeva prema ostvarenim bodovima objavit će se na oglasnoj ploči i  internet stranici  općine Veliko Trgovišće.

IX
	 Učenik/student  kojem  će stipendija biti odobrena, biti će pozvan radi zaključivanja ugovora.
	
Stipendija se odobrava za  školsku - akademsku  god. 2026./2027.
	Nakon završetka školske – akademske godine prema kalendaru usmjerenog obrazovanja iz Zakona, svi korisnici stipendija dostavljaju Odjelu potvrdu o uspješno završenoj godini   školovanja - studija.
	U slučaju financijskih poteškoća Općina može odustati od uplate pojedine mjesečne rate bez posebnog  obrazloženja.
                                                                                                                         
X
	Korisnik stipendije gubi pravo na isplatu stipendije:
· ako prekine školovanje za koje mu je stipendija odobrena,
· ako se utvrdi da stipendiju nenamjenski troši,
· ako u vremenu ostvarivanja prava na stipendiju odbije predočiti dokumentaciju po traženju Komisije iz članka 3. Pravilnika.

Stipendije se u pravilu ne vraćaju.

Izuzetno od prethodnog stavka stipendije se vraćaju:
· kada  korisnik  samovoljno prekine školovanje (o čemu treba odmah pismeno obavijestiti Jedinstveni upravni odjel općine Veliko Trgovišće),
· ako se nedolično ponaša,
· kada   korisnik  ne dostavi potvrdu o uspješno završenoj godini školovanja najkasnije do 01. prosinca,
· ako se utvrdi da stipendiju nenamjenski troši i
· ako u vremenu ostvarivanja prava na stipendiju odbije predočiti dokumentaciju po traženju Komisije iz članka 3. Pravilnika.

Obveza vraćanja za slučajeve iz prethodnog stavka iznosi 100 % primljenih iznosa u polovici vremena za koje su isplate izvršene.



                                                                                          OPĆINSKI NAČELNIK

                                                                                                Robert Greblički

